FI
C 160/38
Euroopan unionin virallinen lehti
5.5.2023
7.
Sopimuspuolet sopivat, että mikäli Valtionkassa irtisanoo sopimuksen, 7 pykälän 1 kohdassa tarkoitettua kaivosoikeuksista maksettua korvausta ei makseta takaisin. 8.
Valtionkassa pidättää itsellään oikeuden vaatia hyvitystä yleisten sopimusehtojen rikkomisesta perittävän sakon lisäksi, jos Valtionkassalle koituva vahinko ylittää sopimussakon summan.
11 pykälä 1.
Sopimuspuolet ovat esittäneet seuraavat yhteystiedot kirjeenvaihtoa varten: 1) Valtionkassa: Ministerstwo Klimatu i Środowiska [ilmasto- ja ympäristöministeriö], ul. Wawelska 52/54, 00-922 Warszawa; 2) kaivosoikeuksien haltija: (osoite). 2.
Sopimuspuolten on viipymättä ilmoitettava toisilleen kirjallisesti mahdollisista muutoksista 1 kohdan yhteystietoihin.
Tällainen muutos ei edellytä lisäystä sopimukseen.
Sopimuspuolen on katsottava saaneen asianmukaisesti tiedoksi sopimuspuolen viimeksi ilmoittamiin yhteystietoihin lähetetyt kirjeet. 3.
Kumpikin sopimuspuoli toimittaa kirjeet toiselle sopimuspuolelle henkilökohtaisesti, lähettipalvelun välityksellä tai kirjattuna kirjeenä käyttäen sopimuspuolen viimeksi ilmoittamia yhteystietoja. 4.
Jos posti tai lähettipalvelu on palauttanut sopimuspuolen viimeksi ilmoittamaan osoitteeseen lähetetyt kirjatut kirjeet, koska vastaanottaja ei ole noutanut niitä ajoissa, sopimuspuolen katsotaan saaneen kyseiset kirjatut kirjeet asianmukaisesti tiedoksi neljäntoista päivän kuluttua ensimmäisestä toimitusyrityksestä.
12 pykälä 1.
Sopimuspuolet eivät vastaa ylivoimaisesta esteestä (force majeure) johtuvasta sopimusvelvoitteiden täyttämättä jättämisestä, jos voidaan osoittaa, että ylivoimaisesta esteestä aiheutunut vahinko vaikutti velvoitteiden täyttämättä jättämiseen.
Ylivoimaisella esteellä tarkoitetaan ulkoista tapahtumaa, jota sopimuspuolet eivät olisi voineet ennakoida tai estää, jonka vuoksi sopimusta ei voida panna täytäntöön kokonaan, osittain, pysyvästi tai tiettynä ajanjaksona, jota sopimuspuoli ei olisi voinut välttää asianmukaista huolellisuutta noudattaen ja joka ei aiheutunut sen osapuolen virheistä tai laiminlyönnistä, johon ylivoimainen este vaikutti. 2.
Ylivoimaisen esteen sattuessa sopimuspuolet ryhtyvät välittömästi toimiin sopiakseen jatkosta.
13 pykälä Kaivosoikeuksien haltija voi hakea sopimuksen voimassaolon jatkamista joko kokonaan tai osittain.
Tämä on tehtävä kirjallisesti tai hakemus on mitätön.
14 pykälä Mikäli sopimuksen voimassaolo päättyy, kaivosoikeuksien haltijalla ei ole oikeutta esittää Valtionkassalle vaateita kaivosoikeuksien kohdetta koskevasta arvonnoususta.
15 pykälä Sopimukseen liittyvät mahdolliset riita-asiat ratkaistaan Valtionkassan toimipaikan maantieteellisesti toimivaltaisessa tuomioistuimessa.
16 pykälä Sopimukseen sovelletaan Puolan lainsäädäntöä, erityisesti geologista ja kaivostoimintaa koskevaa lakia sekä siviililakia.